laion/Wikipedia-Exotic huggingface dataset:
টিঙ্কার টেইলর সোলজার স্পাই (চলচ্চিত্র)

টিঙ্কার টেইলর সোলজার স্পাই টমাস আলফ্রেডসন পরিচালিত একটি স্পাই ফিল্ম। ২০১১ সালে ইংল্যান্ড ও ফ্রান্সের যৌথ প্রযোজনায় নির্মিত এ চলিচ্চিত্রটি মুক্তি পায়। জন লে কার রচিত টিঙ্কার, টেইলর, সোলজার, স্পাই উপন্যাস অবলম্বনে চলচ্চিত্রটির চিত্রনাট্য রচনা করেন ব্রিজিট ও'কনর এবং পিটার স্ট্রোহান। মূল চরিত্র জর্জ স্মাইলি চরিত্রে অভিনয় করেন গ্যারি ওল্ডম্যান। অন্যান্য কলাকুশলীর মধ্যে ছিলেন কলিন ফার্থ, বেনেডিক্ট কাম্বারব্যাচ, টম হার্ডি, জন হার্ট, টবি জোন্স, মার্ক স্ট্রং, সিয়ারান হাইন্ডস প্রমুখ। চলচ্চিত্রটির পটভূমি ১৯৭০-এর শুরুর দিকের লন্ডন। ব্রিটিশ গোয়েন্দা বিভাগের উচ্চপর্যায়ে লুকিয়ে থাকা এক সোভিয়েত ডাবল এজেন্টকে খুঁজে বের করা নিয়ে চলচ্চিত্রটির কাহিনী আবর্তিত হয়েছে। ১৯৭৩ সালের অক্টোবর। ব্রিটিশ ইন্টেলিজেন্সের (এজেন্টদের কাছে দ্য সার্কাস নামে পরিচিত, এমআই সিক্স) প্রধান "কন্ট্রোল" এজেন্ট জিম প্রিডোকে সমাজতান্ত্রিক হাঙ্গেরিতে প্রেরণ করে এক হাঙ্গেরিয়ান জেনারেলের কাছে, যিনি দাবি করেছেন তার কাছে একটা জরুরি তথ্য রয়েছে। কিন্তু প্রিডো ঘটনাস্থলে গুলি খায় আর সোভিয়েত এজেন্টদের হাতে ধরা পড়ে। এ ঘটনার ফলস্বরূপ আন্তর্জাতিক তোলপাড় সৃষ্টি হয় এবং কন্ট্রোল আর তার ডান-হাত বলে পরিচিত জর্জ স্মাইলি সার্কাস থেকে পদত্যাগ করতে বাধ্য হয়। কন্ট্রোল আগে থেকেই অসুস্থ ছিল। এ ঘটনার কিছুদিন পরেই সে মৃত্যুবরণ করে। পার্সি অ্যালালাইন সার্কাসের নয়া প্রধান হিসেবে দায়িত্ব গ্রহণ করে। বিল হেইডেন তার ডেপুটির পদ গ্রহণ করে আর তাদের সঙ্গ দেয় ঘনিষ্ঠ রয় ব্লেন্ড ও টবি এস্টাহার্স। এরা চারজন "উইচক্র্যাফ্ট" নামের একটা প্রোজেক্ট হাতে নেয়। তারা দাবি করে, উইচক্র্যাফ্ট প্রোজেক্ট থেকে ব্রিটিশ ইন্টেলিজেন্স উচ্চপর্যায়ের রাশিয়ান গোপন তথ্য পেতে পারবে। কন্ট্রোল আর স্মাইলির কাছে প্রোজেক্টটা কখনোই খুব বেশি সুবিধার মনে হয় নি। উইচক্র্যাফ্ট থেকে পাওয়া এসব তথ্য আবার মার্কিন গোয়েন্দাদের কাছে হস্তান্তর করা হয় মূল্যবান মার্কিন গোপন নথির বিনিময়ে। এদিকে এমআই সিক্সের এক এজেন্ট রিকি টার দাবি করে যে, সার্কাসের উচ্চপর্যায়ে একজন রাশিয়ার এজেন্ট চুপিসারে কাজ করে যাচ্ছে; একজন মোল। কন্ট্রোলেরও একই সন্দেহ সবসময় ছিল। অলিভার লেকন, সার্কাসে কর্মরত একজন বেসামরিক কর্মকর্তা স্মাইলিকে অবসর থেকে ফিরিয়ে আনে। তার কাজ হবে গোপনে এই মোলকে খুঁজে বের করা। স্মাইলি কয়েকজন সহকারী বেছে নিয়ে কাজে নেমে পড়ে। তার এবং কন্ট্রোলের সমসাময়িক যেসব কর্মকর্তাদের সার্কাস থেকে ছাঁটাই করে দেয়া হয়, তাদের সাথে কথা বলা শুরু করে সে। Tinker, Tailor, Soldier, Spy (2011) – Box Office Mojo উইকিউক্তিতে টিঙ্কার টেইলর সোলজার স্পাই (চলচ্চিত্র) সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে টিঙ্কার টেইলর সোলজার স্পাই (ইংরেজি) রটেন টম্যাটোসে Tinker Tailor Soldier Spy (ইংরেজি) মেটাক্রিটিকে Tinker Tailor Soldier Spy (ইংরেজি)
পাতি কেস্ট্রেল

পাতি কেস্ট্রেল (বৈজ্ঞানিক নাম: Falco tinnunculus) পরিযায়ী শিকারি পাখি। ধানখেত, মাঠের কাছের কোনো গাছে কিংবা বিদ্যুতের তারে বসে থাকে শিকার ধরার জন্য। দাগি পিঠ ও হলুদ পায়ের এই শিকারি পাখি একাকী কিংবা জোড়ায় চরে বেড়ায়। তৃণভূমি, আবাদি জমি ও পাহাড়ের ঢালে বিচরণ করতে ভালোবাসে। তুলনামূলকভাবে পুরুষ পাখি থেকে মেয়েপাখি আকারে বড়। দেহের পালক বাদামি বা পাটকেলে। মরচে রঙের ছিট আছে। লেজের আগায় কালো বলয় আছে। পা ও আঙুল হলদে রঙের। নখর কালচে রঙের। এই পাখির প্রজননভূমি হিমালয়ের গিরিচূড়ায় ও পাকিস্তানের পার্বত্য এলাকা। খাড়া পাহাড়ের ফাটল ও পরিত্যক্ত দালানের ফোকরে খড়কুটো, লতাপাতা দিয়ে বাসা বাঁধে। কখনো কাকের খালি বাসায়ও ডিম দেয় এরা। ডিম হলুদ, সংখ্যায় তিন থেকে ছয়টি। ২৭ থেকে ২৯ দিনে ডিম ফোটে।ওপরের তথ্য টি ভুল খাদ্যতালিকায় রয়েছে বোলতা, উইপোকা, ছোট ইঁদুর, টিকটিকি, ছোট পাখি, পাখির ছানা ইত্যাদি। ডিম Hatchling (note white down) Fledglings in nest cavity Immature after fledging BirdLife International (২০১২)। "Falco tinnunculus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পাতি কেস্ট্রেল ওয়েব্যাক মেশিনে আর্কাইভকৃত ২০১৯-১২-১৮ তারিখে,সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: ০১-১১-২০১২ খ্রিস্টাব্দ। পাতি কেস্ট্রেল,সৌরভ মাহমুদ, কিশোরগঞ্জ ডট কম। ঢাকা থেকে প্রকাশের তারিখ: ০১-১১-২০১২ খ্রিস্টাব্দ। উইকিমিডিয়া কমন্সে পাতি কেস্ট্রেল সংক্রান্ত মিডিয়া রয়েছে। Rock Kestrel - Species text in The Atlas of Southern African Birds. ARKive - images and movies of the kestrel (Falco tinnunculus) Kestrels in Israel Royal Society for the Protection of Birds Text of the Hopkins poem Kestrel on-line 2012: Brest, Belarus Kestrel on-line 2012: Groningen, The Netherlands ওয়েব্যাক মেশিনে আর্কাইভকৃত ২৭ নভেম্বর ২০১৩ তারিখে Live Streaming of Common Kestrel nest in Amadora, Portugal
কালিবক

কালিবক (বৈজ্ঞানিক নাম: Ixobrychus flavicollis), কালা বগলা বা কালোবক বা চরখুচি Ardeidae (আর্ডেইডি) গোত্র বা পরিবারের অন্তর্গত Ixobrychus (ইক্সোব্রাইকাস) গণের অন্তর্গত এক প্রজাতির কালচে ছোট আকারের জলচর পাখি। দারুণ কুশলী এই বক বুদ্ধিমান-চতুর ও মাছ-ব্যাঙ শিকারে তুখোড়। স্থির, নিশ্চল থাকতে ব্যাপক পারদর্শী এরা। কালিবকের বৈজ্ঞানিক নামের অর্থ হলদেঘাড় ঠকঠকিয়া (গ্রিক: doupetor = ঠকঠক শব্দকারী; লাতিন: flavus = সোনালি-হলুদ, -collis = ঘাড়ের)। পাখিটি বাংলাদেশ, ভারত ছাড়াও দক্ষিণ, দক্ষিণ-পূর্ব এশিয়া ও ওশেনিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৮৬ লক্ষ ৯০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। মাপ ৫৮ সেন্টিমিটার। ওজন ৩০০ থেকে ৪২০ গ্রাম পর্যন্ত হয়। মাথার তালু এদের চকচকে স্লেট রঙের। এই রংটি ঘাড়-গলার উপরিভাগ হয়ে সারা পিঠে ছড়িয়ে গেছে কালো রং হয়ে। গলার তলা দিয়ে কমলাটে-নীল চওড়া একটা রেখা ঘাড়ের পাশ দিয়ে বুক অবধি নেমে এসেছে। বুকে খাড়া খাড়া কালচে টান। ঠোঁট লালছে ধূসর। পা ও পায়ের পাতা ঘন বাদামি। এরা মাছ, ব্যাঙ, ছোট জলসাপ, পোকা-পতঙ্গ ইত্যাদি খেয়ে থাকে। ঘাসফড়িং এদের অতি প্রিয় খাদ্য। এরা নিশাচর। কালিবক সাধারণত ঊষা ও গোধূলি বেলায় শিকার করতে বের হয়। ফুটফুটে জোছনা রাতেও শিকার করতে বের হয়। কালিবক নিচু গাছ বা ঝোপঝাড়ের শুকনো ডালপালা দিয়ে বাসা করে। চারটি ডিম পাড়ে। ১৮ থেকে ২২ দিনে ডিম ফোটে। গলা লম্বা করে বসে থাকার স্বভাব রয়েছে কালিবকের, অন্ধ্রপ্রদেশ, ভারত. উড়ন্ত কালিবক, কলকাতা, ভারত জোসেফ স্মিট অঙ্কিত I. f. australis, ১৮৯৮ "Ixobrychus flavicollis"। The IUCN Red List of Threatened Species। ২০১২-১১-১০ তারিখে মূল থেকে আর্কাইভ করা। সংগ্রহের তারিখ ২০১৩-০৬-১৫।  "বড়শিতে ধরা পড়ল কালিবক, পরে অবমুক্ত"। দৈনিক প্রথম আলো। ১ নভেম্বর ২০২১। সংগ্রহের তারিখ নভেম্বর ১৪, ২০২১।  শরীফ খান (০২-১১-২০১২)। "বকের নাম কালিবক"। দৈনিক প্রথম আলো। ২০১৮-০৬-১১ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৩।  এখানে তারিখের মান পরীক্ষা করুন: |তারিখ= (সাহায্য) রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ৮২। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ২৯৩–৪।  "Black Bittern Ixobrychus flavicollis"। BirdLife International। ২০১৫-১০-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৬-১৫।  উইকিমিডিয়া কমন্সে কালিবক সংক্রান্ত মিডিয়া রয়েছে। Oriental Bird Images ওয়েব্যাক মেশিনে আর্কাইভকৃত ৮ অক্টোবর ২০১৫ তারিখে, আরও আলোকচিত্র।
সালার কামাঙ্গার

সালার কামাঙ্গার (ফার্সি: سالار کمانگر, ইংরেজি: Salar Kamangar) ভিডিও শেয়ারিং ওয়েবসাইট ইউটিউবের প্রধান নির্বাহী কর্মকর্তা এবং গুগলের ভিডিও শাখার ভাইস প্রেসিডেন্ট। সালার কামাঙ্গার ১৯৭৭ সালে ইরানের রাজধানী তেহরানে জন্মগ্রহণ করেন। তিনি যুক্তরাষ্ট্রের ক্যালিফোর্নিয়ায় অবস্থিত স্ট্যানফোর্ড বিশ্ববিদ্যালয় থেকে জীববিজ্ঞান বিষয়ে স্নাতক সম্মান পাশ করেছেন। ১৯৯৮ সালে স্ট্যানফোর্ড থেকে পাশ করার পর তিনি গুগলে যোগ দেন। কামাঙ্গার গুগলের প্রথম দশ জন কর্মীর একজন। সালার কামাঙ্গার শিক্ষা ও পেশাজীবনে তার ইরানি বংশ পরিচয় সূত্র ধরে ইরান সম্পর্কিত বিভিন্ন সংগঠনের সাথে যুক্ত। তিনি ইরানের সংস্কৃতি ও ব্যবসায় উদ্যোগ বিষয়ক দাতব্য সংগঠন মিডোয়ুড সোশাল ভেনচার ফান্ড অফ পারসা কমিউনিটি ফাউন্ডেশানের একজন সাবেক সভাপতি। স্ট্যানফোর্ড বিশ্ববিদ্যালয়ের পারশিয়ান স্টুডেন্ট অ্যাসোসিয়েশানকে দেয়া এক সাক্ষাৎকারে সালার কামাঙ্গার বলেন, ইরানি জীবনযাত্রাকে তুলে ধরতে এবং বিভিন্ন ক্ষেত্রে সংগঠনটির ইতিবাচক ভূমিকাই তার মধ্যে প্রথম ইরানি সংস্কৃতির প্রতি আগ্রহের জন্ম দিয়েছিল। গুগল ২৯ অক্টোবর, ২০১০ তারিখে ঘোষণা দেয় যে সালার কামাঙ্গার ইউটিউবের প্রধান নির্বাহী কর্মকর্তা হিসেবে ওয়েবসাইটটির প্রতিষ্ঠাতা প্রধান চ্যাড হারলির স্থলাভিষিক্ত হতে যাচ্ছেন। কামাঙ্গার গুগল প্রতিষ্ঠার আগে গুগলের প্রধান ব্যবসায়িক প্রস্তাব তৈরির প্রক্রিয়ার অংশ ছিলেন এবং প্রস্তাবনার আইনগত ও অর্থনৈতিক বিষয়াবলী তৈরির ক্ষেত্রে ভুমিকা রাখেন। পরে গুগল প্রতিষ্ঠান হিসেবে আত্মপ্রকাশ করলে কামাঙ্গার গুগলের পণ্য বিভাগের দায়িত্মে নিয়োজিত হন। তিনি গুগল কর্তৃক ডেজানিউজ অধিগ্রহণ প্রক্রিয়ায় মূল ভূমিকা পালন করেন ও পরে এটি থেকে গুগল গ্রুপস গঠনের প্রক্রিয়ার নেতৃত্ব দেন। ইউটিউবের প্রধান নির্বাহী কর্মকর্তা নিযুক্ত হওয়ার আগে কামাঙ্গার গুগলের ওয়েব অ্যাপ্লিকেশান শাখার ভাইস প্রেসিডেন্ট ছিলেন। "Salar Kamangar, Iranian-American Leading YouTube"। Payvand.com। ২০১০-১১-১৫। ২০২০-০৯-০৩ তারিখে মূল থেকে আর্কাইভ করা। সংগ্রহের তারিখ ২০১১-০১-২০।  "PSA Elections 1997"। Stanford.edu। ২০১৩-১২-১৭ তারিখে মূল থেকে আর্কাইভ করা। সংগ্রহের তারিখ ২০১১-০১-২০।  PARSA Directors and Advisory Board ওয়েব্যাক মেশিনে আর্কাইভকৃত ২৫ আগস্ট ২০১২ তারিখে "সংরক্ষণাগারভুক্ত অনুলিপি"। ১৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১২।  "YouTube Co-Founder Steps Down as CEO"। Myfoxdfw.com। ২০১০-১০-২৯। ২০১০-১১-১৩ তারিখে মূল থেকে আর্কাইভ করা। সংগ্রহের তারিখ ২০১১-০১-২০।  "Salar Kamangar Parsa Community Foundation"। Parsacf.org। ২০১১-০৩-০৯ তারিখে মূল থেকে আর্কাইভ করা। সংগ্রহের তারিখ ২০১১-০১-২০।  Kamangar Bio on Google ওয়েব্যাক মেশিনে আর্কাইভকৃত ৩ ফেব্রুয়ারি ২০১১ তারিখে টেমপ্লেট:YouTube navigation
ইউক্রেনের অলিম্পিক চ্যাম্পিয়নদের তালিকা

ইউক্রেনের অলিম্পিক গেমস-এ নিজেদের কৃতিতব-এর পরিচয় বহু বার দিয়েছে। এইটি হলো স্বাধীনতার পর থেকে ইউক্রেনের অলিম্পিক চ্যাম্পিয়নদের তালিকা। ১৩ই অগাস্ট, ২০১২ এর হিসেব অনুযায়ী ইউক্রেন থেকে মোট ৩৭ জন অলিম্পিক গেমসে পদক পেয়েছে (১ জন শীতকালীন অলিম্পিক গেমসে এবং বাকী-রা গ্রীষ্মকালীন অলিম্পিক গেমস-এ)। ক্রীড়াবিদের স্বর্ণ পদকের সংখ্যা এবং উপনাম দ্বারা সাজানো হয়েছে। স্বাধীনতার পর থেকে ইউক্রেনের অলিম্পিক চ্যাম্পিয়ন হলেন স্কেটার ওক্সানা বাইউল যিনি ১৯৯৪ এর শীতকালীন অলিম্পিক গেমসে বিজয়ী হন। Ukraine ওয়েব্যাক মেশিনে আর্কাইভকৃত ২৯ অক্টোবর ২০১২ তারিখে, Official website of the 2012 Summer Olympics IOC - Olympic Medal Winners
জয়নব বিনতে খুযায়মা

জয়নব বিনতে খুযায়মা (আরবি: زينب بنت خزيمة, উম্মু আল মিসকিন , "গরীবদের মা" হিসাবে পরিচিত, জন্ম ৫৯৫) আরবের সুলাইম গোত্রের মেয়ে। তার প্রথম স্বামীর নাম আবদুল্লাহ ইবনে জাহাশ। তিনি তৃতীয় হিজরির শাওয়াল মাসের ৭ তারিখে সংঘটিত উহুদের যুদ্ধে শহিদ হলে আল্লার রাসুল মুহাম্মদ সা. জয়নবকে বিয়ের প্রস্তাব পাঠান। জয়নব প্রস্তাবে সম্মত হলে রাসুল সা. তাকে ৪০০ দিরহাম মোহরানা দিয়ে এ বছরই জিলহজ্জ মাসের শেষদিকে বিয়ে করেন। রাসুল মুহাম্মদ সা.-এর সঙ্গে বিয়ে হওয়ার মাত্র তিন মাসের মাথায় তিনি মৃত্যুবরণ করেন। তাকে জান্নাতুল বাকিতে সমাহিত করা হয়। [১] Lings, Martin, "Muhammad: his life based on the earliest sources", 1983. p. 201. Awde, Nicholas. "Women in Islam", 2000. p. 10
সাদা পতাকা

সাদা পতাকা বা শ্বেত পতাকা (ইংরেজি: White flag) আন্তর্জাতিকভাবে স্বীকৃত আত্মরক্ষামূলক প্রতীকিচিহ্ন যা সাময়িক যুদ্ধবিরতী কিংবা স্থায়ী যুদ্ধবিরতীর জন্যে প্রদর্শন করা হয়। বিবাদমান উভয় পক্ষের মধ্যেকার আলাপ-আলোচনার জন্যে প্রাথমিক অনুরোধ বার্তা হিসেবেও এর ব্যবহার রয়েছে। এছাড়াও এটি আত্মসমর্পণের প্রতীকিরূপ যা কোন দেশের দূর্বল সামরিক বাহিনীর পক্ষ থেকে আলোচনার জন্যে অনুরোধ বার্তা প্রেরণের মাধ্যম। ইতিহাসগত কিংবা স্থানীয়ভাবে সাদা রংযুক্ত পতাকা বিভিন্ন ক্ষেত্রে ব্যবহার করা হয়েছে। তবে, এর বহুল ব্যবহার ঘটে থাকে মূলতঃ যুদ্ধকালীন সময়ে। ২৫-২২০ খ্রিস্টাব্দে পূর্বাঞ্চলীয় হ্যান রাজত্বকালে আত্মসমর্পণার্থে সাদা পতাকার প্রথম ব্যবহার হয়েছিল বলে ধারণা করা হয়। রোমান সাম্রাজ্যে ইতিহাসবেত্তা কর্নেলিয়াস টেসিতাস উল্লেখ করেছেন যে, ১০৯ খ্রিস্টাব্দে আত্মসমর্পণের জন্যে সাদা রঙের পতাকা ব্যবহার করা হয়েছিল। ঐ সময়ের পূর্বে রোমের সেনাবাহিনী তাদের আত্মসমর্পণের জন্যে মাথার উপর বর্ম্ম রাখতো। মধ্যযুগে পশ্চিম ইউরোপে আত্মসমর্পণে ব্যাপকভাবে এ পতাকার প্রচলন ঘটে। আফগান গৃহযুদ্ধের সময় তালিবানরা শুধুমাত্র সাদা পতাকা ব্যবহার করতো। তারা ১৯৯৬ সালে কাবুলের ওপর নিয়ন্ত্রণভার গ্রহণ করে ও আফগানিস্তানকে ইসলামিক প্রজাতন্ত্র ঘোষণা করে। সাদা পতাকাকে জাতীয় পতাকা হিসেবে চিত্রিত করে। 'তাদের বিশ্বাসবোধ এবং সরকারের বিশুদ্ধতার প্রতীক'রূপে তুলে ধরা হয়। ১৯৯৭ সালের পর ঐ পতাকায় শাহাদাহ চিহ্ন যুক্ত করা হয়। Koerner, Brendan I. (March 21, 2003). Why Do Surrendering Soldiers Wave White Flags?. Slate.
বাইসাইকেল কিক

বাইসাইকেল কিক এমন একটি শারীরিক অবস্থান যখন একজন ক্রীড়াবিদ তার খেলার সরঞ্জামটিকে (সাধারণত: বল) কোনো কিছুতে ভর না দিয়ে তার শরীর শুন্যে ভাসিয়ে মাথার উপর দিয়ে পেছনে ছুড়ে মারেন। এটিকে কখনো কখনো "কাচিঁ কিক" বা "ওভারহেড কিক"-এ বলা হয়। It's a technical resource in which one must use his back, in the air, but with the head almost to the ground; the legs have to stay up and one must be at almost 90 degrees. — Cesar "Chalaca" Gonzalez (স্পেনীয়)"Quien invento la chilena?"। diario.elmercurio.cl। সংগ্রহের তারিখ ২০০৮-১০-১৩।
আবেদি পেলে

আবেদি আয়েয়ু, পেশাগত জীবনে আবেদি পেলে (জন্ম: ৫ নভেম্বর, ১৯৬৪) নামেই সমধিক পরিচিত, ঘানার জাতীয় দলের সাবেক ফুটবলার ও অধিনায়ক এবং সাবেক আফ্রিকান ফুটবলার অফ দ্যা ইয়ার। তিনি তার চমৎকার ক্রীড়াশৈলীর জন্য প্রখ্যাত ব্রাজিলীয় ফুটবলার পেলের নামে পরিচিত হয়ে উঠেন। আবেদি পেলে ঘানার হয়ে সর্বাধিক আন্তর্জাতিক ফুটবল খেলায় অংশ গ্রহণ করেছেন এবং সর্বোচ্চ গোলদাতা; তিনি মোট ৭৩টি আন্তর্জাতিক খেলায় অংশ নিয়ে ৩৩টি গোল করেছেন। তিনি ১৯৯১, ১৯৯২, ১৯৯৩ সালের আফ্রিকার বর্ষ সেরা ফুটবলার নির্বাচিত হয়েছেন।
বিশ্বকাপ প্রতিযোগিতা

বিশ্বকাপ (ইংরেজি: World cup) এক ধরনের বৈশ্বিক ক্রীড়া প্রতিযোগিতাবিশেষ। এতে সচরাচর বিভিন্ন দেশের জাতীয় দল বা ব্যক্তিগতভাবে কোন খেলোয়াড় সংশ্লিষ্ট দেশের প্রতিনিধিত্ব করে ও বিশ্ব চ্যাম্পিয়ন হিসেবে শিরোপা জয় করে নিজ দেশের পরিচিতি বিশ্ব ক্রীড়াঙ্গনে তুলে ধরে। বিশ্বকাপকে সচরাচর নির্দিষ্ট ক্রীড়া বা খেলার প্রধান প্রতিযোগিতা হিসেবে বিবেচনা করা হয়। বিজয়ী দল বা ব্যক্তি ঐ খেলায় সর্বোচ্চ সম্মাননা ও ক্রীড়ায় সর্বশ্রেষ্ঠ হিসেবে বিবেচিত হন। তবে অলিম্পিকের ন্যায় কিছু কিছু খেলায় শিরোপালাভ করাও বিশ্বকাপের সমতুল্য। বেশকিছু খেলা বিশ্ববাসীর কাছে অত্যন্ত জনপ্রিয়। কিন্তু ফিফা বিশ্বকাপকেই সাধারণতঃ বিশ্বকাপ নামে ডাকা হয়। ১৯৩০ সালে প্রথমবারের মতো এসোসিয়েশন ফুটবল প্রতিযোগিতার বৈশ্বিক অসম্ভব জনপ্রিয়তাই এর মূল কারণ। কিছু ক্রীড়া পরিচালনাকারী সংস্থা বিশ্বকাপের পরিবর্তে বিশ্ব চ্যাম্পিয়নশীপ বা এর সম্পর্কযুক্ত অন্যকোন ক্রীড়া পরিভাষা ব্যবহার করে। সংস্থাগুলো অনেক সময় বিশ্বকাপ এবং বিশ্ব চ্যাম্পিয়নশীপ - উভয় ধরনের প্রতিযোগিতাই ভিন্ন ভিন্ন নিয়ম-কানুন প্রয়োগপূর্বক আয়োজন করে থাকে। সংক্ষিপ্ত কিংবা দীর্ঘমেয়াদী সময়কালের উপযোগী করে বিশ্বকাপ প্রতিযোগিতা অনুষ্ঠিত হয়। কোন কোন ক্ষেত্রে বয়সসীমা, উন্মুক্ত, লিঙ্গভেদ ইত্যাদি বিভিন্ন প্রকারে আয়োজন করা হয়। দলের সংখ্যা বৃদ্ধি পাওয়ায় কয়েকটি গ্রুপে বিভক্ত করা হয়। প্রায়শঃই নক-আউট প্রতিযোগিতার মাধ্যমে বিশ্বকাপের সমাপণ ঘটানো হয়। এক্ষেত্রে দলের সংখ্যা যখন দুইটি হয়, তখন পূর্ব নির্ধারিত সময়সূচী অনুযায়ী বিশ্বকাপের চূড়ান্ত খেলা অনুষ্ঠিত হয়। খেলার বিজয়ীকে বিশ্ব চ্যাম্পিয়নের খেতাব হিসেবে সোনা কিংবা রূপায় মোড়ানো এবং তুলনামূলকভাবে বড় সুন্দর একটি ট্রফি প্রদান করা হয়। পাশাপাশি অংশগ্রহণকারী খেলোয়াড়দেরকেও পদক প্রদান করা হয়। খুব কমক্ষেত্রেই উভয় দলকে চ্যাম্পিয়ন ঘোষণা করা হয়। বিজয়ী দল এ খেতাব পরবর্তী চার, দুই কিংবা এক বছরের জন্য প্রাপ্য হন। দলগত ক্রীড়ায় এর বহুল প্রয়োগ ঘটে। বিশ্বকাপ ফুটবলের পাশাপাশি আন্তর্জাতিক ক্রিকেট কাউন্সিল বা আইসিসি'র নিয়ন্ত্রণাধীন বিশ্বকাপ ক্রিকেটের জনপ্রিয়তাও বৈশ্বিকভাবে স্বীকৃত। টেমপ্লেট:বিশ্বকাপের তালিকা : শীতকালীন টেমপ্লেট:বিশ্বকাপের তালিকা : অন্যান্য "The American Heritage Dictionary of the English Language, Fourth Edition"। ২৩ নভেম্বর ২০০৫ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১২।  বিশ্ব চ্যাম্পিয়নশীপ হিসেবে প্রবর্তিত; কিন্তু বিশ্বকাপ নামে ডাকা হয় The Rugby World Cup Sevens will be scrapped after 2013 and replaced by an Olympic tournament starting in 2016. The Rugby World Cup Sevens was first contested in 1993, but a women's event was not added until 2009.
কামরুজ্জামান খলিফা

শহীদ মো. কামরুজ্জামান খলিফা (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। মো. কামরুজ্জামান খলিফার পৈতৃক বাড়ি বগুড়া জেলার গাবতলী উপজেলার সোনামুহা গ্রামে। তার বাবার নাম মো. সরাফতউল্লাহ খলিফা এবং মায়ের নাম করিমন নেছা। তার স্ত্রীর নাম জাহেদা বিবি। তাদের দুই ছেলে ও দুই মেয়ে। মো. কামরুজ্জামান খলিফা চাকরি করতেন ইপিআরে। ১৯৭১ সালে কর্মরত ছিলেন রাজশাহী সেক্টরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ৭ নম্বর সেক্টরে যুদ্ধ করেন। বিভিন্ন স্থানে যুদ্ধে তিনি সাহস, দক্ষতা ও কৃতিত্ব প্রদর্শন করেন। ১৯৭১ সালে মুক্তিযুদ্ধ চলাকালে ৭ নম্বর সেক্টর থেকে সীমান্তসংলগ্ন বিভিন্ন শহরে বেশ কয়েকটি গেরিলা অপারেশন পরিচালিত হয়। এ অপারেশনে গণবাহিনীর মুক্তিযোদ্ধাদের সঙ্গে নিয়মিত মুক্তিবাহিনীর যোদ্ধাদেরও পাঠানো হতো। বিশেষ করে, যাঁদের বাড়ি অপারেশন এলাকায় বা যাঁরা ওই এলাকার সঙ্গে বেশি পরিচিত তাদের। মো. কামরুজ্জামান খলিফার নেতৃত্বে কয়েকবার মুক্তিযোদ্ধাদের পাঠানো হয় রাজশাহী শহরে। জুলাই ও আগস্ট মাসের প্রথমার্ধে তিনি রাজশাহী শহর ও আশপাশ এলাকায় দুঃসাহসিক কয়েকটি আক্রমণ পরিচালনা করেন। এতে পাকিস্তান সেনাবাহিনীর অনেক ক্ষয়ক্ষতি হয়, শহরেও তাদের চলাচল ব্যাহত ও অনিশ্চিত হয়ে পড়ে। উপর্যুপরি অ্যাম্বুশ ও আক্রমণে দিশেহারা পাকিস্তানিরা তখন রাজশাহী শহরে নিরাপত্তা আরও সুদৃঢ় করে। ১৪ আগস্ট পাকিস্তানের স্বাধীনতা দিবস। ভারতে মুক্তিযোদ্ধা শিবিরে খবর যায়, এই দিনটি পাকিস্তান সেনাবাহিনী ও তাদের সহযোগীরা রাজশাহী শহরে জাঁকজমকপূর্ণভাবে পালনের জন্য প্রস্তুতি নিচ্ছে। মুক্তিযোদ্ধারা সিদ্ধান্ত নেন, ওই দিন তারা রাজশাহী শহরে গেরিলা আক্রমণ করবেন। ১৩ আগস্ট মো. কামরুজ্জামান খলিফার নেতৃত্বে মুক্তিযোদ্ধাদের একটি দল পাঠানো হয় রাজশাহীতে। তখন বর্ষাকাল। সীমান্ত এলাকা থেকে তারা শহরের উপকণ্ঠে আসেন। কিন্তু পাকিস্তান সেনাবাহিনীর কঠোর নিরাপত্তাব্যবস্থা এবং তাদের সহযোগী বাঙালিদের সজাগ দৃষ্টির কারণে তারা শেষ পর্যন্ত সেদিন শহরে কোনো অপারেশন করতে পারেননি। কয়েক দিন পর একদিন সন্ধ্যায় কামরুজ্জামান খলিফা সীমান্ত এলাকা থেকে সহযোদ্ধাদের নিয়ে রওনা হন রাজশাহী শহরের উদ্দেশে। লক্ষ্য, শহরের যেকোনো স্থানে পাকিস্তান সেনাবাহিনী বা কোনো স্থাপনায় হামলা করা। শেষ রাতে পাকিস্তানিদের চোখ ফাঁকি দিয়ে তারা ঢুকে পড়েন শহরে। গ্রেনেড হামলা চালান শহরের বিদ্যুৎ সাব-স্টেশনে। সেগুলো নির্ভুল নিশানায় পড়ে। বিকট শব্দে গ্রেনেড বিস্ফোরিত হয়। বিদ্যুৎ সরবরাহ বন্ধ হয়ে যায়। অপারেশন শেষে মুক্তিযোদ্ধারা বিভক্ত হয়ে শহর থেকে বেরিয়ে যাচ্ছিলেন। কামরুজ্জামান খলিফা ও তার দুই সহযোদ্ধা পথে পাকিস্তান সেনাবাহিনীর একটি টহল দলের সামনে পড়ে যান। টহল দলের সেনারা তাদের আক্রমণ করে। এ রকম পরিস্থিতিতে যুদ্ধ করা ছাড়া বিকল্প থাকে না। তবে এই যুদ্ধ ছিল অসম। জীবন-মৃত্যুর সন্ধিক্ষণে পড়েও কামরুজ্জামান খলিফা ও তার দুই সহযোদ্ধা বিচলিত হননি। বিপুল বিক্রমে তারা আক্রমণ মোকাবিলা করেন এবং তিনজনই যুদ্ধে শহীদ হন। পাকিস্তানি সেনারা তাদের মরদেহ সেখানেই ফেলে রেখে চলে যায়। পরে স্থানীয় কয়েকজন তাদের মরদেহ সমাহিত করেন, কিন্তু ভয়ে তারা সমাহিত স্থান চিহ্নিত করে রাখেননি। বীর বিক্রম "দৈনিক প্রথম আলো, "তোমাদের এ ঋণ শোধ হবে না" | তারিখ: ১২-০৯-২০১২"। ২০১৬-০৭-২০ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
নোবেল পুরস্কারপ্রাপ্তদের তালিকা

নোবেল পুরস্কারপ্রাপ্তদের তালিকা বলতে ১৯০১ সালে থেকে অদ্যাবধি বিভিন্ন বছর বিষয় অনুসারে নোবেল পুরস্কার বিজয়ীদের নামের তালিকাকে বুঝানো হয়েছে। "পদার্থবিজ্ঞানে নোবেল বিজয়ীরা" নোবেল ফাউন্ডেশন ওয়েবসাইট "রসায়নে নোবেল বিজয়ীরা" নোবেল ফাউন্ডেশন ওয়েবসাইট "চিকিৎসাবিজ্ঞানে নোবেল বিজয়ীরা" নোবেল ফাউন্ডেশন ওয়েবসাইট "সাহিত্যে নোবেল বিজয়ীরা" নোবেল ফাউন্ডেশন ওয়েবসাইট "শান্তিতে নোবেল বিজয়ীরা" নোবেল ফাউন্ডেশন ওয়েবসাইট "অর্থনীতিতে নোবেল বিজয়ীরা" নোবেল ফাউন্ডেশন ওয়েবসাইট রাজকীয় সুইডিশ বিজ্ঞান একাডেমির ওয়েব নোবেল ফাউন্ডেশনের দাপ্তরিক ওয়েব Downloadable Database of Nobel Laureates
চ্যানেল নাইন

চ্যানেল নাইন বাংলাদেশের একটি উপগ্রহ-ভিত্তিক টেলিভিশন স্টেশন। বাংলা ভাষায় সম্প্রচারিত এই চ্যানেলটির স্টুডিও ঢাকার তেজগায়েঁ আবস্থিত। ২০১৯ সালের ২৮ মার্চ থেকে চ্যানেলটির বার্তা বিভাগ বন্ধ হয়ে যায়। বর্তমানে এটি শুধু খেলা বিনোদন প্রচার করছে। চ্যানেল ৯-এর ৮৫ শতাংশ মালিকানা ২২ কোটি টাকা দিয়ে কিনে নেন এনটিভির সাবেক ব্যবস্থাপনা পরিচালক এনায়েতুর রহমান। স্থানীয় সরকার মন্ত্রী সৈয়দ আশরাফুল ইসলামের ভাই মেজর জেনারেল (অব.) সৈয়দ শাফায়েতুল ইসলামের স্ত্রী সৈয়দা মাহবুবা আক্তারকে দেওয়া হয় এই টিভির অনুমতিপত্র। সৈয়দা মাহবুবা আক্তারের পাশাপাশি তাঁর স্বামী, ছেলে, ভাই, ভাইয়ের ছেলের নামে ছিল মোট শেয়ার। এই শেয়ার নিয়ে নানা অভিযোগ ছিল। এনায়েতুর রহমান প্রথম আলোকে বলেন, "চ্যানেল ৯-এর ৮৫ শতাংশ শেয়ার কিনে নিয়েছি। ২২ কোটি টাকার মধ্যে ২০ কোটি টাকা শেয়ারের দাম। বাকি দুই কোটি অন্য হিসাবে।" ২০১২ সালের ৩০ জানুয়ারি চ্যানেল নাইন যাত্রা শুরু করে৷ ভার্গো মিডিয়া ২০১৪ সালে চ্যানেল নাইন ইউকে নাম নিয়ে যুক্তরাজ্য ও আয়ারল্যান্ডে স্কাইতে সম্প্রচার চালু করে, যেখানে পরে এটি এনটিভি ইউকের স্থলাভিষিক্ত হয়। চ্যানেলটি ‘ইউটেলস্যাট ২৮’ থেকে গ্রাহকদের ফ্রি-টু-এয়ার হিসাবে সম্প্রচার করে। ২৭ জুন ২০১৪ তারিখে চ্যানেল নাইন ইউকে বন্ধ হয়ে যায় এবং এর স্থলাভিষিক্ত হয় ইকরা বাংলা। সৈয়দা মাহবুবা আকতার চ্যানেলটির চেয়ারম্যান ও এনায়েতুর রহমান বাপ্পি ব্যবস্থাপনা পরিচালক হিসেবে দায়িত্ব পালন করছেন। ২০১৯ সালের ৩ মার্চ চ্যানেল নাইনের বার্তা বিভাগ বন্ধের ঘোষণা দেয় প্রতিষ্ঠানটির কর্তৃপক্ষ।  এর জের ধরে চ্যানেলটির ১৬০ কর্মচারীকে চাকরি থেকে অব্যাহতি দেওয়া হয়। বার্তা বিভাগ বন্ধের পেছনে মিডিয়া বাজারে গণমাধ্যমটির খারাপ অবস্থাকে কারণ হিসেবে দেখিয়েছি মালিকপক্ষ। বাংলাদেশ প্রিমিয়ার লীগ ইন্ডিয়ান প্রিমিয়ার লীগ ২০১৮ নিদাহাস ট্রফি ব্যাচেলর পয়েন্ট(ধারাবাহিক নাটক) আলোকিত জ্ঞানী(প্রতি রমজান মাসে ইফতারের আগে প্রচারিত হয়।) বাংলাদেশ টেলিভিশন স্টেশন তালিকা "বন্ধ বেসরকারি টিভি চ্যানেল নাইনের এমডি বাপ্পী কারাগারে | কালের কণ্ঠ"। Kalerkantho। সংগ্রহের তারিখ ২০১৯-১০-২৯।  প্রতিবেদক, নিজস্ব। "বিক্রি হয়ে যাচ্ছে টিভি চ্যানেলের মালিকানা"। দৈনিক প্রথম আলো। সংগ্রহের তারিখ ২০২২-০৪-১১।  "Channel 9 takesover NTV on Sky Digital EPG"। BizAsia। ১৬ এপ্রিল ২০১২। ২০ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৪।  "10 more TV stations"। ১৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৬।  অজানা প্যারামিটার |1= উপেক্ষা করা হয়েছে (সাহায্য); অজানা প্যারামিটার |2= উপেক্ষা করা হয়েছে (সাহায্য) Ntv MD Bappy quits | Bangladesh | bdnews24.com[স্থায়ীভাবে অকার্যকর সংযোগ] "বন্ধ হচ্ছে চ্যানেল নাইনের বার্তা বিভাগ, চাকরি হারাচ্ছেন ১৬০ জন"। Dhaka Tribune Bangla। ২০১৯-০৩-০৪। সংগ্রহের তারিখ ২০১৯-১০-২৯। [স্থায়ীভাবে অকার্যকর সংযোগ] অফিসিয়াল সাইট
রাইমা সেন

রাইমা সেন দেববর্মা বা রাইমা দেববর্মা (জন্ম: নভেম্বর ৭, ১৯৭৯) একজন ভারতীয় চলচ্চিত্র অভিনেত্রী। রাইমা সেন অভিনেত্রী মুনমুন সেনের কন্যা এবং বিখ্যাত অভিনেত্রী সুচিত্রা সেনের নাতনি। তার বোন রিয়া সেনও বলিউডের চলচ্চিত্র শিল্পে জড়িত আছেন। তাদের বাবা ভারত দেববর্মা ত্রিপুরার রাজ পরিবারের একজন সদস্য। তার মাতামহী ইলা দেবী কোচ বিহারের রাজকুমারী ছিলেন, যার ছোট বোন গায়ত্রী দেবী জয়পুরের মহারানী ছিলেন। তার পিতামহী ইন্দিরা ছিলেন বড়োদার মহারাজা সায়াজিরো গায়কোয়াড় ΙΙΙ এর একমাত্র কন্যা। রাইমার মাতামহ আদিনাথ সেন ছিলেন কলকাতার একজন প্রখ্যাত ব্যবসায়ী, যার বাবা ছিলেন দীননাথ সেন - যিনি প্রাক্তন আইন মন্ত্রী আশোক কুমার সেনের আত্মীয়, যিনি ত্রিপুরার মহারাজার মন্ত্রী ছিলেন। পর্দায় তাদের দুই বোনের নামই তার মায়ের পারিবারিক নামানুসারে, যদিও কাগজ-কলমে তাদের বংশ নাম দেববর্মা। ২০০৬ সালে নিশিযাপন চলচ্চিত্রের জন্য সে BFJA-Most Promising Actress Award অর্জন করে। "The Telegraph Kolkata, t2, Page 2"। ১৫ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১২।  Buyers, Christopher। "The Manikya Dynasty: Genealogy"। Royal Ark India। সংগ্রহের তারিখ ২০০৮-০৫-৩১।  COOCH BEHAR (Princely State), University of Queensland; Retrieved: 2008-04-18 Geraldine Forbes et al., The new Cambridge history of India[স্থায়ীভাবে অকার্যকর সংযোগ], page 135, Cambridge University Press, 2003, আইএসবিএন ০-৫২১-২৬৭২৭-৭ Chatterji, Shoma A. (২০০২)। Suchitra Sen: A Legend in Her Lifetime। Rupa & Co.। আইএসবিএন 81-7167-998-6।  Mukherjee, Amrita (২০০৪-০১-২৪)। "Will you change your surname after marriage?"। Times of India। সংগ্রহের তারিখ ২০০৮-০৫-৩১।  "69th & 70th Annual Hero Honda BFJA Awards 2007"। www.bfjaawards.com। ২০১০-০১-০৮ তারিখে মূল থেকে আর্কাইভ করা। সংগ্রহের তারিখ ২০০৮-১০-২৪।  "Sharath Kumar instead of Lal - Malayalam Movie News"। IndiaGlitz। ২০১১-১০-০১। ২০১১-১০-০১ তারিখে মূল থেকে আর্কাইভ করা। সংগ্রহের তারিখ ২০১২-১০-১৮।  "Ganesh Talkies"। The Times of India। ২০ জুন ২০১৩। সংগ্রহের তারিখ ২০১৬-০৭-১৫।  "Raima gears up for a new thriller"। The Times of India। ২৬ সেপ্টেম্বর ২০১৬। সংগ্রহের তারিখ ২৮ সেপ্টেম্বর ২০১৬।  ইন্টারনেট মুভি ডেটাবেজে রাইমা সেন (ইংরেজি) উইকিমিডিয়া কমন্সে রাইমা সেন সংক্রান্ত মিডিয়া রয়েছে।